त्यसैगरी प्रदेश नम्बर ५ को अस्थायी राजधानी दाङ्लाई तोक्ने सरकारी तयारीको विरोधमा बुटवल र कपिलबस्तुमा प्रर्दशन सुरु भएको छ । एमाले नेता विष्णु पौडेलले कुनै पनि मूल्यमा बुटवललाई प्रदेश नं ५ को राजधानी बनाई छाड्ने अभिव्यक्ति दिएका छन । तर वामगठबन्धनबाट नै दाङ २ बाट प्रतिनिधिसभा सदस्यमा निर्वाचित माओवादी केन्द्रका नेता कृष्णबहादुर महरा र प्रदेश नं ५ को मुख्यमन्त्रीका प्रमुख दावेदार एमाले नेता शंकर पोखरेलले भने प्रदेशको राजधानी दाङमै बनाउनु पर्ने धारणा राखेका छन् । उता ५ नम्बर प्रदेशको राजधानी माग गर्दै नेपालगन्जमा पनि प्रदर्शन भएको छ ।
